Diari Oficial de la Generalitat Valenciana


Sumari del DOGV 4225, del 10-04-2002 (2002/2891)

ORDRE de 4 de març de 2002, de la Conselleria de Justícia i Administracions Públiques, per la qual s'aprova la classificació en classe primera del lloc de viceintervenció de l'Ajuntament de Vila-real.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4225

Data del DOGV
:   10-04-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/2891


Data del document
:   04-03-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Vila-real
    * professió administrativa
    * administració local

ORDRE de 4 de març de 2002, de la Conselleria de Justícia i Administracions Públiques, per la qual s'aprova la classificació en classe primera del lloc de viceintervenció de l'Ajuntament de Vila-real. [2002/2891]
  
El lloc de treball de viceintervenció de l'Ajuntament de Vila-real es troba actualment classificat en classe segona.
  
Mitjançant d'acord plenari de l'Ajuntament de Vila-real de data 19 de novembre de 2001, es va sol·licitar d'aquesta Conselleria de Justícia i Administracions Públiques la modificació de la classificació del citat lloc de treball en classe primera, reservada la provisió a funcionaris d'administració local amb habilitació de caràcter nacional de la subescala d'intervenció-tresoreria, categoria superior.
  
Consta en l'expedient el certificat expedit per la Secretaria General de la corporació acreditativa de la modificació de la plantilla, i la seua publicació en el Butlletí Oficial de la Província de Castelló.
  
Vist el que disposa l'article 2 del Reial Decret 1732/1994, de 29 de juliol, en l'apartat d) del qual disposa que les intervencions de classe primera estan reservades a funcionaris pertanyents a la subescala d'intervenció-tresorería, categoria superior; i l'article 6 del Decret 159/1997, de 29 d'abril, el qual estableix que mitjançant la modificació de la corresponent plantilla o relació de llocs de treball, les entitats locals podran crear llocs de treball de col·laboració reservats a funcionaris d'administració local amb habilitació de caràcter nacional de la subescala i categoria procedent per a l'exercici de funcions de col·laboració als llocs de secretaria, intervenció o tresoreria.
  
Fent ús de les competències atribuïdes pels articles 2.2 a) i 6.2 del Decret 159/1997, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als Funcionaris d'Administració Local amb habilitació de caràcter nacional,
  
ORDENE
  
Classificar el lloc de treball de viceintervenció de l'Ajuntament de Vila-real en viceintervenció de classe primera, reservada la seua provisió a funcionaris d'administració local amb habilitació de caràcter nacional pertanyents a la subescala d'intervenció-tresoreria, categoria superior.
  
La modificació de la classificació del lloc, no afectarà la destinació de qui l'ocupara amb caràcter definitiu.
  
Contra aquesta ordre que posa fi a la via administrativa, es podrà interposar, potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà al de la publicació, o bé, recurs contenciós administratiu davant del Jutjat Contenciós Administratiu de València o davant del Jutjat Contenciós Administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació.
  
Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i en els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.
  
València, 4 de març de 2002
  
El conseller de Justícia i Administracions Públiques,